**H O T Ă R Â R E**

**pentru modificarea Hotărârii Consiliului Județean Cluj nr. 224/2010 privind aprobarea Studiului de fezabilitate pentru obiectivul „Sistem de Management Integrat al Deşeurilor în Județul Cluj”**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. 220 din 15.11.2021 pentru modificarea Hotărârii Consiliului Județean Cluj nr. 224/2010 privind aprobarea Studiului de fezabilitate pentru obiectivul „Sistem de Management Integrat al Deşeurilor în Județul Cluj”, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 36946/2021; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 36946/2021 şi Avizul cu nr. 36946 din 18.11.2021 adoptat de Comisia de specialitate nr. 2, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Programul Operațional Infrastructură Mare 2014-2020 aprobat prin Decizia Comisiei Europene nr. CE (2015) 4823 din 09.07.2015, cu modificările și completările ulterioare;
* Proiectul „Fazarea Proiectului Sistem de Management Integrat al Deşeurilor în Județul Cluj”;
* Contractul de Finanţare nr. 91 din 24.07.2017 încheiat între Ministerul Dezvoltarii Regionale, Administratiei Publice și Fondurilor Europene şi Consiliul Judeţean Cluj;
* Devizul general al Proiectului „Fazarea Proiectului Sistem de Management Integrat al Deşeurilor în județul Cluj” întocmit la data de 30.07.2021;
* Ghidul solicitantului privind Programul Operațional Infrastructură Mare (POIM) 2014 - 2020, Axa Prioritară 3 Dezvoltarea infrastructurii de mediu în condiții de management eficient al resurselor, Obiectivului Specific (OS) 3.1 Reducerea numărului depozitelor neconforme şi creşterea gradului de pregătire pentru reciclare a deşeurilor în România;

Luând în considerare prevederile:

* art. 2, ale art. 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 - 156, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (1) lit. d) și alin. (5) lit. i) și q) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 44 din Legea privind finanțele publice locale nr. 273/2006, cu modificările și completările ulterioare;
* Ordonanței de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare;
* Ordonanței de urgență a Guvernului nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă, cu modificările și completările ulterioare;
* Hotărârii Guvernului nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014 – 2020, cu modificările și completările ulterioare;
* Hotărârii Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/ proiectelor de investiţii finanţate din fonduri publice
* Hotărârii Consiliului Județean Cluj nr. 152/2012 pentru aprobarea Strategiei de dezvoltare a județului Cluj pentru perioada 2014 – 2020;
* Hotărârii Consiliului Judeţean Cluj nr. 7/2011 pentru modificarea şi completarea Hotărârii Consiliului Judeţean Cluj nr. 224/2010 privind aprobarea Studiului de fezabilitate pentru obiectivul „Sistem de Management Integrat al Deşeurilor în județul Cluj";
* Hotărârii Consiliului Judeţean Cluj nr. 306/2013 privind aprobarea devizului general al investiţiei „Sistem de Management Integrat al Deşeurilor în Judeţul Cluj", actualizat la data de 20.06.2013;
* Hotărârii Consiliului Judeţean Cluj nr. 187/2016 privind aprobarea Proiectului „Fazarea Proiectului Sistem de Management Integrat al Deşeurilor în Județul Cluj" și a cheltuielilor legate de proiect;
* Hotărârii Consiliului Judeţean Cluj nr. 24/2017 pentru modificarea Hotărârii Consiliului Județean Cluj nr. 187 din 31.08.2016 privind aprobarea Proiectului „Fazarea Proiectului Sistem de Management Integrat al Deşeurilor în Județul Cluj" și a cheltuielilor legate de proiect;
* Hotărârii Consiliului Judeţean Cluj nr. 209/2017 privind aprobarea cheltuielilor neeligibile suplimentare necesare consolidării versantului pe care este amplasată Celula de depozitare din cadrul Centrului de Management Integrat al Deșeurilor în județul Cluj;
* Hotărârii Consiliului Judeţean Cluj nr. 35/2020 pentru modificarea Hotărârii Consiliului Județean Cluj nr. 224/2010 privind aprobarea Studiului de fezabilitate pentru obiectivul ,,Sistem de Management Integrat al Deșeurilor în Judetul Cluj";
* Hotărârii Consiliului Judeţean Cluj nr. 36/2020 pentru modificarea Hotărârii Consiliului Județean Cluj nr. 187 /2016 privind aprobarea Proiectului „Fazarea Proiectului Sistem de Management Integrat al Deșeurilor în Județul Cluj” și a cheltuielilor legate de proiect;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Hotărârea Consiliului Județean Cluj nr. 224/2010 privind aprobarea Studiului de fezabilitate pentru obiectivul „Sistem de Management Integrat al Deşeurilor în Județul Cluj”, modificată și completată prin Hotărârile Consiliului Județean Cluj nr. 7/2011 și nr. 35/2020, se modifică după cum urmează:

1. Anexa ”Indicatorii tehnico – economici pentru investiţia „Sistem de Management Integrat al Deșeurilor în Județul Cluj” se modifică și se înlocuiește cu **anexa** care face parte integrantă din prezenta hotărâre.

**Art. II.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget, Finanţe, Resurse Umane și Direcţia Dezvoltare şi Investiţii.

**Art. III.** Prezenta hotărâre se comunică Direcţiei Generale Buget-Finanțe, Resurse Umane; Direcției Juridice; Direcţiei Dezvoltare şi Investiţii, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 225 din 25 noiembrie 2021**

*Prezenta hotărâre a fost adoptată cu 32 de voturi “pentru”, fiind astfel respectate prevederile legale privind majoritatea de voturi necesară.*